Diari Oficial de la Generalitat Valenciana


Sumari del DOGV 9352, del 01-06-2022 (2022/4961)

RESOLUCIÓ de 26 de maig de 2022, de la Conselleria d'Educació, Cultura i Esport, per la qual es convoquen per al 2022 les subvencions per a actuacions de conservació i protecció dels béns immobles del patrimoni cultural de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4961


Data del document
:   26-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 26 de maig de 2022, de la Conselleria d'Educació, Cultura i Esport, per la qual es convoquen per al 2022 les subvencions per a actuacions de conservació i protecció dels béns immobles del patrimoni cultural de la Comunitat Valenciana. [2022/4961]  
La Constitució Espanyola en l'article 46 estableix que els poders públics han de garantir la conservació i promoure l'enriquiment del patrimoni històric, cultural i artístic dels pobles d'Espanya i dels béns que l'integren, i que correspon a aquests facilitar la participació de tots els ciutadans en la vida cultural, segons l'article 9.2.  
  
L'Estatut d'Autonomia de la Comunitat Valenciana estableix, en l'article 49.1.4t i 49.11.5é, la competència exclusiva de la Generalitat en matèria de cultura.  
L'Ordre 29/2022, de 4 de maig, de la Conselleria d'Educació, Cultura i Esport (DOGV 9334, de 09.05.2022), va aprovar les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.  
L'objecte de les subvencions és el cofinançament de treballs de conservació, protecció i recuperació del patrimoni cultural de la Comunitat Valenciana: arqueològics, arquitectònics, historicoartístics, etnològics i paleontològics, de naturalesa immoble, dins de l'àmbit d'actuació de la conselleria competent en matèria de cultura. Les subvencions s'emmarquen en el Pla estratègic de subvencions 2020-2023 de la Conselleria d'Educació, Cultura i Esport, aprovat per Resolució de 23 de març de 2020, del seu titular, i publicat en el Diari Oficial de la Generalitat Valenciana de 7 d'abril de 2020 (DOGV 8783, de 07.04.2020).  
  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, d'acord amb la base 25 de l'Ordre 29/2022, de 4 de maig, de la Conselleria d'Educació, Cultura i Esport, que aprova les bases reguladores d'aquesta convocatòria, en virtut de les facultats que em confereix l'article 28 de la Llei 5/1983, de 30 de desembre, de Govern Valencià, resolc:  
  
Primer. Convocatòria  
Es convoquen, per al 2022, subvencions per a cofinançar treballs o actuacions de conservació i protecció i recuperació dels elements que formen el patrimoni cultural de la Comunitat Valenciana de naturalesa immoble.  
La present convocatòria es regula mitjançant l'Ordre 29/2022, de 4 de maig, de la Conselleria d'Educació, Cultura i Esport, per la qual s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.  
  
Segon. Entitats beneficiàries  
1. Podran optar a aquestes els ajuntaments, les fundacions i les associacions o entitats sense ànim de lucre que entre les seues finalitats fundacionals es trobe la recuperació, la conservació o la protecció del patrimoni cultural en l'àmbit de la Comunitat Valenciana, que siguen propietaris dels béns integrants del patrimoni cultural en els quals es vulga intervindre. Per a això hauran d'acreditar aquesta finalitat en els seus estatuts, per la qual cosa juntament amb la sol·licitud s'haurà d'aportar la documentació que acredite el compliment del que s'indica en aquest extrem.  
2. Aquestes entitats podran sol·licitar també aquesta subvenció per a intervindre en aquells béns de titularitat privada que formen part de l'Inventari General del Patrimoni de la Comunitat Valenciana, sempre que compten amb la prèvia autorització dels propietaris i d'acord amb les condicions que s'establisquen en les diferents convocatòries.  
Tercer. Sol·licitud, terminis i tramitació  
1. El termini de presentació de les sol·licituds serà de 10 dies, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds hauran de ser subscrites pels qui exercisquen la representació legal en cada cas, conformement amb la normativa aplicable i mitjançant l'accés a l'apartat de serveis en línia, de la seu electrònica de la Generalitat, accessible a través de la següent adreça: https://cutt.ly/3tiSz4X. Per a això, serà necessari disposar d'algun dels sistemes de signatura electrònica admesos i que figuren en la seu electrònica de la Generalitat a nom de l'entitat sol·licitant https://sede.gva.es.  
  
La presentació de sol·licituds a través d'altres mitjans, o mitjançant l'accés a un enllaç web diferent dels anteriors, serà motiu d'exclusió.  
3. Les notificacions i comunicacions es practicaran únicament a través de mitjans electrònics, de conformitat amb els articles 14.2, 41 i 43 de la Llei 39/2015, d'1 d'octubre, del procediment administratiu comú de les administracions públiques.  
4. La sol·licitud s'enviarà a través de la seu electrònica de la Generalitat en els termes de l'apartat dos. Si algun dels subjectes previstos en aquesta convocatòria presenta la sol·licitud presencialment, se li requerirà que rectifiquen a través de la presentació electrònica. A aquest efecte, es considerarà com a data de presentació de la sol·licitud aquella en què haja sigut realitzada la rectificació. En tot cas, no es tindran per presentades les sol·licituds realitzades per via diferent de la indicada, en virtut dels articles 14.2 i 16.8 de la Llei 39/2015.  
5. La sol·licitud s'atindrà al que indique la base 6 de l'Ordre 29/2022, de 4 de maig, de la Conselleria d'Educació, Cultura i Esport (DOGV 9334, de 09.05.2022), per la qual s'aproven les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.  
6. S'aproven el model de sol·licitud i els documents que s'adjunten com a annexos.  
7. Documentació a aportar.  
La presentació de sol·licituds per a optar a les ajudes implica l'acceptació expressa i formal de les bases de la convocatòria i s'hauran d'aportar els següents documents:  
- Sol·licitud general de subvenció, a emplenar en el moment de sol·licitar la subvenció a través del formulari electrònic, on es farà constar, a través dels diferents apartats del formulari, les dades relacionades amb la subvenció sol·licitada.  
- Instància emplenada d'acord amb l'annex I de la present convocatòria, http:// https://cutt.ly/1tidq4e, disponible a través de la Guia PROP electrònica accessible a través del portal de la Generalitat Valenciana www.gva.es.  
- Certificat acreditatiu de l'acord de presentació de la sol·licitud de subvenció i del compromís d'assumir el 100 % dels costos de les actuacions sol·licitades, segons l'annex II, https://cutt.ly/ikp1ubx .  
- En el cas de fundació, associació o entitat sense ànim de lucre, acreditaran la seua existència mitjançant certificat actualitzat expedit pel registre administratiu que corresponga segons la mena d'entitat i, si és procedent, fotocòpia compulsada dels estatuts de l'entitat pels quals es regeix la seua activitat, on ha de constar explícitament la inexistència d'ànim de lucre, així com que entre les seues finalitats fundacionals es trobe la recuperació, la conservació o la protecció del patrimoni en l'àmbit de la Comunitat Valenciana.  
- Certificació de domiciliació bancària, segons model https://cutt.ly/1keo5bm, en cas que el sol·licitant siga un nou perceptor, desitge rebre l'import de la subvenció en un compte no donat d'alta en el sistema de comptabilitat de la Generalitat Valenciana o hi haja hagut variació en les dades identificatives. El certificat haurà d'estar segellat i signat com cal per l'entitat bancària. Si el compte ja està donat d'alta en el sistema de comptabilitat de la Generalitat Valenciana, no serà necessària la presentació de la certificació de la domiciliació bancària i bastarà amb emplenar el número de compte en l'apartat F de la sol·licitud general de subvencions.  
- D'acord amb el que disposa l'article 28.2 de la Llei 39/2015, d'1 d'octubre, del procediment administratiu comú de les administracions públiques, els interessats tenen dret a no aportar documents que ja es troben en poder de l'administració actuant o hagen sigut elaborats per qualsevol altra administració. L'administració actuant podrà consultar o recaptar aquests documents llevat que l'interessat s'oposara a això. No cabrà l'oposició quan l'aportació del document s'exigira en el marc de l'exercici de potestats sancionadores o d'inspecció. És per això que en l'annex de sol·licitud de l'ajuda s'inclou la possibilitat que el sol·licitant no autoritze expressament la Conselleria d'Educació, Cultura i Esport perquè l'Administració obtinga directament l'acreditació del compliment de les obligacions tributàries amb l'Agència Estatal d'Administració Tributària, la Conselleria d'Hisenda i Administració Pública i la Tresoreria General de la Seguretat Social. En el cas de denegar l'autorització en l'apartat C de l'annex I, l'entitat haurà d'aportar la documentació acreditativa pertinent en el moment de la sol·licitud.  
  
- En cas de sol·licitar les ajudes d'acord amb el que s'estableix en la base 3.2 de l'Ordre 29/2022, de 4 de maig, de la Conselleria d'Educació, Cultura i Esport, les entitats hauran d'aportar l'autorització prèvia dels propietaris dels béns de titularitat privada, segons la declaració responsable que figura en l'annex I.  
- Documentació acreditativa del nivell de protecció de l'immoble.  
- Si escau, certificat de l'ajuntament, signat per l'alcalde, de comptar amb un catàleg de proteccions del municipi, indicant la data d'aprovació definitiva per la comissió territorial d'urbanisme.  
- Si escau, certificat, signat per l'alcalde, acreditatiu d'haver començat l'ajuntament la tramitació d'un catàleg de proteccions, inclòs o no en un pla general, indicant la data de començament de la tramitació i fase en la qual es troba.  
- Si escau, certificat, signat per l'alcalde, de comptar el municipi amb un pla especial de protecció aprovat i adaptat a la Llei 4/1998, d'11 de juny, del patrimoni cultural valencià, en el qual estiga inclòs el bé sobre el qual es pretén actuar, indicant la data d'aprovació definitiva.  
  
- Si escau, certificat, signat per l'alcalde, de disposar el municipi d'un pla especial de protecció en tramitació en el qual estiga inclòs el bé sobre el qual es pretén actuar, indicant la data de començament de la tramitació i la fase en la qual es troba.  
- Certificat tècnic que justifique el nivell d'urgència de l'actuació.  
- Projecte tècnic subscrit per tècnic, o si escau, equip multidisciplinari competent. En el cas de ser una actuació que contemple accions de diferents disciplines, el projecte haurà de contemplar-les i seran subscrites pels tècnics corresponents. Com a contingut mínim s'adjunta annex III, https://cutt.ly/ktiftsh a aquestes bases.  
8. Respecte de la cessió dels drets de propietat intel·lectual haurà de tindre's en compte la normativa sobre la matèria, especialment el Reial decret legislatiu 1/1996, de 12 d'abril, pel qual s'aprova el text refós de la Llei de propietat intel·lectual, regularitzant, aclarint i harmonitzant les disposicions legals vigents sobre la matèria. A aquest efecte, els autors dels projectes i memòries científiques de les actuacions subvencionades donen per cedits, amb caràcter no exclusiu, els drets de propietat intel·lectual de l'actuació subvencionada, amb caràcter indefinit i per a tots els països del món, amb la finalitat que la Generalitat Valenciana puga difondre-la per qualsevol mitjà.  
9. Només s'admetrà una sol·licitud per peticionari.  
10. Conformement amb el que s'estableix en l'article 68 de la Llei 39/2015, si la sol·licitud no complira els requisits exigits o no s'adjuntara la documentació que resultara exigible, es requeriria l'interessat perquè, en el termini de 10 dies, esmene la falta o perquè adjunte els documents preceptius, amb indicació que, si no ho fa, es considerarà que ha desistit de la seua petició, amb resolució prèvia, que haurà de ser dictada en els termes establits en l'article 21 d'aquesta llei.  
  
Quart. Dotació econòmica  
L'import total de les referides ajudes és de 2.260.000 euros, que serà satisfet amb càrrec de l'aplicació pressupostària 47.36.51.759.43.6 de la línia S6417000, ajudes per a la conservació i protecció dels béns immobles del patrimoni cultural de la Comunitat Valenciana, del pressupost de la Generalitat per a 2022.  
  
Cinqué. Objecte i condicions de la concessió  
1. Actuacions o treballs que s'hagen de fer sobre béns de naturalesa immoble: arqueològics, arquitectònics, historicoartístics, etnològics i paleontològics, del patrimoni cultural de la Comunitat Valenciana, considerats béns d'interés cultural o de rellevància local de caràcter individual, i la finalitat dels quals siga la protecció, conservació o recuperació dels seus valors, dins del marc de les atribucions que correspon exercir a la conselleria competent en matèria de cultura.  
2. Les activitats subvencionades seran les executades des de l'1 de gener de 2022 fins a la finalització del termini de justificació de l'execució de les actuacions o treballs realitzats.  
3. Se subvencionarà fins a un màxim del 95 % del pressupost de l'activitat sol·licitada, segons el que s'estableix en l'apartat següent i la quantia màxima de la subvenció no podrà superar els 40.000,00 euros.  
4. L'import de cofinançament s'establirà en funció de la grandària del municipi segons les xifres de població oficials publicades per l'Institut Nacional d'Estadística en l'última revisió del padró, prèvia a la data de presentació de la sol·licitud i serà:  
- Municipis de més de 50.000 habitants serà del 50 %.  
- Municipis entre 20.001 i 50.000 habitants serà del 60 %.  
- Municipis entre 5.001 i 20.000 habitants serà del 70 %.  
- Municipis entre 1.001 i 5.000 habitants serà del 80 %.  
- Municipis de menys de 1.000 habitants serà del 95 %.  
5. Es consideraran despeses subvencionables aquelles que de manera indubtable responguen a la naturalesa de l'actuació subvencionada, resulten estrictament necessàries i es realitzen dins del termini establit per a l'execució dels projectes en la convocatòria i en la resolució de concessió, i complisquen el que disposa l'article 31 de la Llei 38/2003, de 17 de novembre, general de subvencions.  
6. Els tributs són despesa subvencionable quan el beneficiari de la subvenció els abona efectivament. En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
  
  
Sisé. Criteris de valoració de les sol·licituds  
Les sol·licituds que complisquen els requisits establits en aquesta convocatòria seran valorats i puntuats segons els criteris objectius descrits en la base 9 de l'Ordre 29/2022, de 4 de maig, de la Conselleria d'Educació, Cultura i Esport (DOGV 9334, de 09.05.2022).  
  
Seté. Procediment per a l'atorgament de la subvenció  
1. En aplicació dels criteris de valoració establits en l'ordre de bases i amb la valoració corresponent de totes les sol·licituds que hagen complit els requisits de la convocatòria, s'elaborarà una llista ordenada per la puntuació obtinguda i amb la quantia econòmica a percebre segons el criteri establit en l'article 5 de la present convocatòria.  
  
2. Obtindran la condició de beneficiari seguint l'ordre descendent en la dita relació fins a l'esgotament de la dotació econòmica, sempre que totes les ajudes aconseguisquen els percentatges de cofinançament establits en l'article 5.4 de la present convocatòria. En cas d'empat, es prioritzaran els municipis amb menor nombre d'habitants segons les xifres de població oficials publicades per l'Institut Nacional d'Estadística en l'última revisió del padró, prèvia a la data de presentació de la sol·licitud.  
  
Huité. Resolució de la subvenció  
1. El termini màxim per a resoldre i notificar la resolució de procediment serà de sis mesos, comptats a partir de la publicació de la present convocatòria en el Diari Oficial de la Generalitat Valenciana. El venciment del termini màxim sense haver-se notificat la resolució legitima els interessats per a entendre desestimada per silenci administratiu la sol·licitud de concessió de la subvenció.  
2. La resolució del procediment serà objecte de publicació en el Diari Oficial de la Generalitat Valenciana, i produirà els efectes de notificació, segons el que s'estableix en l'article 45 de la Llei 39/2015, d'1 d'octubre, del procediment administratiu comú de les administracions públiques.  
3. Les resolucions de l'òrgan concedent esgoten la via administrativa.  
  
Nové. Obligacions  
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques a què fa referència la Llei 38/2003, de 17 de novembre, general de subvencions. També estaran subjectes a les obligacions establides en la Llei 1/2015, de 6 de febrer, d'hisenda pública, del sector públic instrumental i de subvencions, a les derivades la Llei 4/1998, d'11 de juny, del patrimoni cultural valencià, i a les relacionades en la base 12 de l'Ordre 29/2022, de 4 de maig, de la Conselleria d'Educació, Cultura i Esport.  
  
2. En compliment del que es disposa en la base 12, apartat 3.i de l'Ordre 29/2022, de 4 de maig, hauran de remetre a la Direcció General de Cultura i Patrimoni una fotografia a color del cartell d'obra en el qual conste la col·laboració de la conselleria competent en matèria de cultura. Les característiques d'aquest cartell es poden consultar en el següent enllaç https://www.gva.es/downloads/publicados/pr/cartel\_subvencion\_2021.pdf.  
  
Desé. Justificació i pagament de la subvenció  
1. La documentació justificativa de la realització de l'activitat subvencionada complirà amb el que s'estableix en la base 14 de l'Ordre 29/2022, de 4 de maig, segons l'annex IV: https://cutt.ly/ktifaro.  
2. Els beneficiaris de les subvencions tindran un termini límit fins al 5 de desembre de 2022 per a presentar la documentació justificativa. Aquest termini no serà prorrogable ni ampliable en cap cas.  
3. Els perceptors o beneficiaris de les subvencions públiques que tinguen naturalesa jurídica privada hauran d'acreditar, mitjançant la presentació d'una declaració responsable signada pel representant legal de l'entitat, el compliment de l'article 31 de la Llei 38/2003, de 17 de novembre, general de subvencions, que obliga els beneficiaris, quan l'import de la despesa subvencionable supere les quanties del contracte menor establides en la Llei 9/2017, de 8 de novembre, de contractes del sector públic, a sol·licitar com a mínim tres ofertes de diferents proveïdors amb caràcter previ a la contractació del compromís per a la prestació del servei o el lliurament del bé, exceptuant aquelles prestacions que, per les característiques especials de les despeses subvencionables, no existisquen en el mercat suficient nombre d'entitats que el subministren o el presten, exceptuant la despesa que s'haguera realitzat amb anterioritat a la sol·licitud de la subvenció.  
4. Amb caràcter previ al pagament de la subvenció, el beneficiari haurà de trobar-se al corrent en el compliment d'obligacions tributàries i enfront de la Seguretat Social i aportarà declaració responsable de no ser deutor per resolució de procediment de reintegrament de subvencions, d'acord amb el que s'estableix en l'article 34.5 de la Llei 38/2003, de 17 de novembre, general de subvencions.  
5. Serà requisit per al pagament que les entitats locals acrediten estar al corrent en el compliment de l'obligació de rendició dels seus comptes anuals davant la Sindicatura de Comptes, d'acord amb el que s'estableix en l'article 199.4 de la Llei 8/2010, de 23 de juny de la Generalitat, de règim local de la Comunitat Valenciana.  
  
Onzé. Protecció de dades personals  
1. La gestió de la subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, sobretot el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que es disposa en l'article 13 del RGPD, la informació en matèria de protecció de dades és la següent:  
- Responsable del tractament: Conselleria d'Educació, Cultura i Esport. Avinguda de Campanar, 32. 46468 València. Correu electrònic: bmbffzkfccmfqosvxyfdabkr@dxm.xq.  
- Delegació de Protecció de Dades de la Generalitat. Passeig de l'Albereda, 16. 46679 València. Correu electrònic: ywp@jxs.wu.  
- Finalitat del tractament: gestionar la concessió de la subvenció.  
- Les bases de legitimació general aplicables al tractament de dades són les previstes en els apartats c i e de l'article 6.1 del RGPD (l'interés públic i l'obligació legal) en relació amb les normes específiques que regulen aquest procediment.  
- Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
- Persones destinatàries de les dades: no està prevista la comunicació de dades de caràcter personal.  
- Les dades no seran objecte de transferències internacionals.  
- El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
- De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
  
- Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es disposa en la normativa d'arxius i documentació.  
- La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb l'indicat en la pàgina següent:  
http://www.gva.es/va/proc19970   
- A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la Delegació de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
- Per a més informació, pot consultar-se el registre d'activitat de tractament denominat Ajudes, beques i subvencions, accessible en www.ceice.gva.es/registre-de-tractament-de-dades.  
  
Dotzé. Compliment de la política de la competència de la Unió Europea  
1. En cap cas, aquestes subvencions podran superar l'import màxim total per beneficiari de 200.000,00 - durant un període de tres exercicis fiscals, ni individualment ni com a resultat de l'acumulació amb altres subvencions de minimis concedides al mateix beneficiari, tal com estableix el Reglament (CE) núm. 1407/2013 de la Comissió.  
  
2. Sense perjudici de tot això, serà possible l'acumulació d'una altre tipus d'ajudes o subvencions per a la mateixa acció subvencionada, excepte si aquesta acumulació conduïra a una intensitat de la subvenció superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
3. No podrà aplicar-se el règim de minimis a les empreses que operen en els sectors determinats en el punt 1 de l'article 1 del reglament citat.  
  
Tretzé. Delegació  
Es delega en la persona titular de la Direcció General de Cultura i Patrimoni la facultat de resoldre la concessió i la denegació d'aquestes ajudes i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Catorzé. Eficàcia  
La present resolució produirà efectes l'endemà de ser publicada en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que esgota la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant els òrgans que s'indiquen a continuació:  
- El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar des de l'endemà de la publicació en el Diari Oficial de la Generalitat Valenciana.  
- El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 26 de maig de 2022.- La directora general de Cultura i Patrimoni (p. d. R 13.04.2022, DOGV 9328): Carmen Amoraga Toledo.